CELEX: 62020CN0378
Language: el
Date: 2020-08-11 00:00:00
Title: Υπόθεση C-378/20: Αίτηση προδικαστικής αποφάσεως την οποία υπέβαλε το Landesverwaltungsgericht Oberösterreich (Αυστρία) στις 11 Αυγούστου 2020 — Stadtapotheke E

21.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 443/3
            
         
      Αίτηση προδικαστικής αποφάσεως την οποία υπέβαλε το Landesverwaltungsgericht Oberösterreich (Αυστρία) στις 11 Αυγούστου 2020 — Stadtapotheke E
      (Υπόθεση C-378/20)
      (2020/C 443/04)
      Γλώσσα διαδικασίας: η γερμανική
      
         Αιτούν δικαστήριο
      
      Landesverwaltungsgericht Oberösterreich
      
         Διάδικοι στην υπόθεση της κύριας δίκης
      
      
         Προσφεύγουσα: Stadtapotheke E
      
         Καθής αρχή: Bezirkshauptmannschaft Linz-Land
      
         Έτερος διάδικος: AW
      
         Προδικαστικά ερωτήματα
      
      
                  1)
               
               
                  Είναι συμβατή με τη φαινομενική αμεροληψία ενός δικαστηρίου, η οποία απαιτείται βάσει του άρθρου 47 του Χάρτη των θεμελιωδών δικαιωμάτων της Ευρωπαϊκής Ένωσης, εθνική νομοθεσία δυνάμει της οποίας, κατά την απαραίτητη στο πλαίσιο διαδικασίας αδειοδοτήσεως απόδειξη διά πραγματογνωμοσύνης, το δικαστήριο υποχρεούται να λάβει έκθεση πραγματογνωμοσύνης από ανεξάρτητο επαγγελματικό οργανισμό, του οποίου τα όργανα λήψεως αποφάσεων υπόκεινται κατά κύριο λόγο στην πράξη σε επαγγελματική κατηγορία, τα συμφέροντα της οποίας τείνουν να είναι αντίθετα προς εκείνα της επαγγελματικής κατηγορίας των αιτούντων την άδεια ή –σε περίπτωση που η νομοθεσία αυτή αντιβαίνει στο δίκαιο της Ένωσης– από επίσημο πραγματογνώμονα που υπηρετεί σε δημόσια αρχή;
               
            
                  2)
               
               
                  Συνάδει εθνική ρύθμιση, η οποία ορίζει προσωρινή εγγύηση για δυνητικούς πελάτες –συγκεκριμένα στο ύψος των 5 500 ατόμων– που στην πράξη δεν δύναται να επαληθευθεί δικαστικά, προς τις απαιτήσεις των άρθρων 15 έως 17 του Χάρτη, στον βαθμό που, βάσει των εν λόγων διατάξεων, παραβίαση των εγγυήσεων αυτών επιτρέπεται μόνον τηρουμένης της αρχής της αναλογικότητας;